segons El Mundo, no he trobat més informacions a cap mitjà, Fidel Castro està greu i ha delegat els seus càrrecs a Raul. http://www.elmundo.es/elmundo/2006/08/01/internacional/1154395582.html 
Bé, és un ser humà, i sembla que no li queda gaire temps. Per fi tornarà la democràcia al poble de Cuba, que ben merescuda la tenen. 
Els cubans mereixen molt més que la teva suposada democràcia. La democràcia real, la tenen, i espero ben fort que guardin aquest tresor que poca gent en aquest món té la sort de tenir. 
Quan els alemanys de l'est fugien com de la pesta de l'Alemanya de l'est i finalment caigué el mur de Berlín, arribà la democràcia en què els alemanys votaren. Saps qui va guanyar? El CDU. Els habitants d'un país comunista a la que van poder van votar el CDU escarmentats pel que havien passat. Compte que quan puguin votar els cubans no fagin el pèndol i se'n vagin a la dreta, també. Que és el que passarà. 
ATENCIO: ZONA HIPÒCRITA Cuba deu ser l'únic país del món que no té immigració, sinó dissidents. En canvi els mexicans que passen la frontera amb EEUU o els magribins i subsaharians que es juguen la vida per travessar l'estret, aquests no "fugen" de res, no són dissindents, oi? Són immigrants. Clar. Hipòcrites. Si ja coneixem: Immigració de Cuba= dissidents del règim, fugen de l'opressió!!! Ohhh!!! Immigració de Mèxic= dissidents de Fox? No! Immigrants en busca d'oportunitats. Immigració del Senegal = adoptem un negret, pobret! Prostitutes a Cuba= culpa de Fidel, clar Prostitutes a Amsterdam= oh, que progressista és Holanda! Prostitutes de 7 anys a Tailàndia= pobres nenes, mira el que han de fer per ajudar a la seva família! (el govern tailandès dius? qui?) 
ATENCIO: ZONA DE LECTURA Es precisa curs de lectura per aquells, com la Isona, que o bé no saben llegir, o bé responen a missatges inventats. Cuba està en una situació tan pèssima que els seus habitants n'han de fugir. Això passa a molts altres països i aquest no és el motiu de la meva crítica, sinó pel fet que no puguin marxar perquè si els enxampa el gran portador de la llibertat Fidel, els pela. Per altra banda no és que Cuba sigui un cas únic de país comunista en què la gent en fuig, sinó que ha passat a tots. Casualitat? La meva opinió és que no. Però la meva crítica va cap a un règim dictatorial. Si tu tens uns valors morals tan miserables com per acceptar dictadures que pensen com tu, molt bé, però jo llavors no veig cap diferència de tu amb algú que defensa la dictadura franquista perquè aquesta és portadora de les seves idees. Per mi cap dictadura és recolzable, ni la d'en Fidel, ni la de Franco, ni la que pensés com jo. 
Jennifer escrigué:  Cuba està en una situació tan pèssima que els seus habitants n'han de fugir. Això passa a molts altres països i aquest no és el motiu de la meva crítica, sinó pel fet que no puguin marxar perquè si els enxampa el gran portador de la llibertat Fidel, els pela. Menteixes. Els que tu dius que "fugen" van en busca del somni americà, com els de la majoria de països del tercer món (perquè et recordo que Cuba és el tercer món): de poder tenir una empresa, 4 cotxes, 4 cases, un armari d'Armani i un munt de dòlars al compte corrent i ser rics. O sigui: per consumisme i enriquiment personal. Però les necessitats bàsiques a Cuba les tenen cobertes. Totes. En altres paraules: per gana, falta de vestir, d'habitatge, de metges o d'educació no marxa NINGÚ, perquè TOTHOM HO TÉ. A veure de quin altre país del món es pot afirmar això. Ja t'ho dic jo: DE CAP. Menteixes. A Cuba no es prohibeix a ningú que marxi de l'illa, al contrari, si el que volen és el camí de l'individualisme i l'enriquiment personal a costa de l'explotació d'altri, el que vol el govern cubà és que marxin: aquesta gent no convé en un país socialista, fan més nosa que servei. I repeteixo: els més "hoologans" potser sí que seran "dissidents", però la majoria són immigrants i prou. Evidentment tots els que neixin a Cuba no tenen perquè ser comunistes (de la mateixa manera que els que naixem en països capitalistes podem no ser-ho). Cap problema. Però si et vols enriquir a costa de l'explotació d'altri, aquest país no és per a tu, ho sento. I Fidel no pela a ningú per aquest motiu ni per cap altre. Menteixes. No sé si amb consciència o per desconeixença. Espero que sigui pel segon motiu. 
No menteixo primer perquè no sóc un mentider, i segon perquè t'ho pot explicar la gent que ha fugit per cames de Cuba. N'hi ha molts a la presó per haver intentat fugir del país, perquè no hi ha llibertat per fer-ho. Això és dictadura. Per altra banda l'ésser humà, per sort o per desgràcia, sempre aspira a més, i que la gent, a part de cobrir les necessitats bàsiques, vulguin més comoditats com als altres països és normal. 
Pel que fa al primer paràgraf: els que "estan a la presó per haver intentat fugir del país". Sovint darerre d'aquesta afirmació hi ha el cas d'algú que per "fugir del país" ha segrestat un vaixell carregat de gent a punta de pistola, o un avió carregat de turistes. Però clar, això no s'explica, oi? Es diu "m'han empresonat per voler marxar del país". És una mentida? Més aviat podriem dir que és una veritat a mitges. Si per fugir del país poses en perill la vida d'altra gent, has delinquit, i sí, aniràs a la presó. Lògic. O és que aquí pots segrestar un vaixell o un avió i et diran "pobret, és que fugia del país"? Pel que fa al segon paràgraf: et repeteixo: qui vulgui més comoditats a costa dels altres, que marxin, aquest no és el seu país. Ningú els prohibeix que marxin, però que en fer-ho deixin en pau els altres cubans i els turistes. 
Perdona, o bé defenses l'indefensable o és que estàs molt desinformada per parlar tant sobre la gent que ha intentat fugir de Cuba. Segur que n'hi ha que ho han fet amb mitjans delictius i aquests se'ls ha de jutjar, d'acord, però potser que ho preguntis a la majoria d'aquests que van intentar marxar de la mateixa forma que ho fan els africans: amb pateres. Per altra banda m'agradaria veure què en diries si famílies de l'Àfrica atraqués un vaixell per marxar del seu país. També diries que han d'anar a la presó per fer-ho per mitjans delictius? O sortiries dient que "intenten fugir de la misèria i el capitalisme, i que per tant tenen tot el dret a fugir d'aquesta manera perquè més greu és l'explotació per part del capitalista propietari del vaixell"? Posaria la mà i el cap al foc que si intentessin fugir així tu els defensaries dient que el capitalisme encara és molt més criminal que algú que fuig a punta de pistola. Pel que fa a l'última cosa que em dius ja em sembla d'escàndol. És a dir, a qui no li agradi el sistema de Fidel, ha de fotre el camp perquè aquest no és el seu país. Molt bé, doncs FOT EL CAMP DE CATALUNYA PERQUÈ AQUEST NO ÉS UN PAÍS COMUNISTA, AQUEST NO ÉS EL TEU PAÍS, NINGÚ ET PROHIBEIX QUE VULGUIS UN PAÍS COMUNISTA, però marxa. No, no, no demanis de votar lliurement el sistema econòmic que vols tenir al teu país, no demanis votar al partit Comunista Isona, com que ets una persona taaaaan raonable, sabràs perfectament que per viure al teu país aquest no podrà ser comunista, o marxes o vius a una Catalunya socialdemòcrata, tu mateixa. La mateixa imbecilitat i barbàrie és la que has vomitat tu al missatge anterior. 
Doncs no: perquè les actituds capitalistes i individualistes afecten tot el poble. Mira, si jo tinc dos fills i resulta que els dos volen una bicicleta, i no tinc diners per comprar 2 biciletes, el que no faré és comprar-li la bicicleta a un i a l'altre que es foti. Perquè als dos me'ls estimo igual, i seria injust que un en tingués i l'altre no. Si no els hi puc comprar una bicicleta a cada un, doncs tindran 2 opcions: o que comparteixin la bici o no se'n compra cap i punt. I així és com funcionen les coses a casa meva: ningú és més que els atres, per tant ningú tindrà més que els altres. En aquesta casa les coses funcionen així: si no t'agrada, te'n vas, però no toleraré que actituds individualistes perjudiquin a tot el conjunt. En canvi les actituds individualistes en el capitalisme no perjudiquen a ningú, al contrari: estan ben vistes. Per cert, si tan horrible trobes el comunisme canvia de partit, que les JERC es defineixen com a "independenstistes i socialistes" i signen pintades amb la falç i el martell, i van a trobades de joves comunistes d'arreu del món, com la de Veneçuela de l'any passat. 
Sí, a casa teva tu ets qui imposa les normes, ja sé que això de fer el que tu creguis et va, i en part és normal perquè és casa teva i els teus fills són petits per anar al seu aire (ho suposo). Ara bé, tu poses les normes a casa teva perquè és la teva propietat. Qui posa les normes a Cuba? Per què que tu diguis que a qui no li agradi ha de marxar és una opinió teva, i si la major part del poble de Cuba pensa diferent? Qui ha de posar les normes a Cuba, t'agradin a tu o no, és el poble de Cuba i ningú més. Perquè es clar, els dos nens de casa teva es mereixen la bicicleta per igual, però si n'hi ha un dels dos que t'estudia i es comporta molt bé, mentre que l'altre no vol estudiar, només mira la televisió, i a sobre et fa gamberrades tot el dia, potser la injusta passaràs a ser tu per tractar-los igual, quan un d'ells et respòn molt més que l'altre. Potser la injustícia és que els dos tinguin el mateix, en aquest cas. Però ara no entraré a debatre sobre el rerefons del comunisme, simplement et diré que així com tu poses les normes a casa teva, deixa que els cubans les puguin posar a casa seva, i no donis per sentat que pensen com tu, que a deu mil quilòmetres de distància no representes res per opinar sobre la seva voluntat. I per cert, jo a la meva organització m'hi sento molt còmode i coincideixo molt amb el que ells demanen, sens dubte cap dictadura! Per què a JERC hi haurà comunistes, socialistes i fins i tot socialdemòcrates, es clar, per això és l'esquerra independentista. Perquè l'esquerra té molts punts de vista i la unió de totes elles és la que la fan forta. No cal que em vinguis a dir què haig de fer o deixar de fer amb la meva militància. 
Mira, prou. Ja estic cansada de discutir amb capitalistes com vosaltres que sou males persones, perquè desconeixeu, mentiu, difameu i defenseu un sistema injust per als éssers humans, i per mi això és ser una mala persona. Total, al final l'última paraula la té el poble cubà, i ja veuràs, quan arribi el moment, quina és aquesta paraula. Els cubans no estan disposats a acabar sent una República Dominicana o un Haití, o el pati del darrere dels EEUU. Si us penseu que allà podreu fer una transició a l'espanyola, o posar-hi uns titelles com a Iraq, aneu bé. Ja es veurà. Temps al temps. Punt i final.